Document ID: 32003R2035

Kommissionens forordning (EF) nr. 2035/2003
af 19. november 2003
om ændring af forordning (EF) nr. 296/96 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for Landbruget, Garantisektionen (EUGFL)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(1), særlig artikel 5, stk. 3, og artikel 7, stk. 5, og
ud fra følgende betragtninger:
(1) Ifølge artikel 181 og artikel 41, stk. 2, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget(2) skal Kommissionens udgifter fra regnskabsåret 2004 opdeles efter formål. Formålet med denne opdeling er at gøre budgettets kontoplan mindre detaljeret i kapitlerne.
(2) For at opretholde det samme informations- og gennemsigtighedsniveau ved bogføringen af de udgifter, der finansieres gennem Den Europæiske Udviklings- og Garantifond for Landbruget (EUGFL), Garantisektionen, bør det fastsættes, at medlemsstaternes månedlige meddelelse af de finansielle oplysninger efter artikel 3, stk. 3, i Kommissionens forordning (EF) nr. 296/96(3), senest ændret ved forordning (EF) nr. 1997/2002(4), sker pr. artikel eller konto.
(3) Forordning (EF) nr. 296/96 bør ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Den Europæiske Udviklings- og Garantifond for Landbruget (EUGFL) -
UDSTEDT FØLGENDE FORORDNING:
Artikel 1
Artikel 3, stk. 4, første afsnit, i forordning (EF) nr. 296/96 affattes således:"I den i stk. 3 omhandlede meddelelse skal udgifterne være opdelt efter artikel i kontoplanen for De Europæiske Fællesskabers budget, og for kapitlet om revision af landbrugsudgifterne skal de ydermere være opdelt efter konto, men for kapitlet om fiskeri anføres udgifterne dog i kapitlet."
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. december 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. november 2003.

Labels: 12
2
15